open-index/open-wikipedia-markdown huggingface dataset:
ג'ון טולנד (היסטוריון)

**ג'ון וילארד טולנד** (באנגלית: **John Willard Toland**; 29 ביוני 1912 – 4 בינואר 2004) היה סופר והיסטוריון אמריקאי. הוא ידוע בעיקר בזכות הביוגרפיה של אדולף היטלר ובהיסטוריה זוכת פרס פוליצר של יפן מתקופת מלחמת העולם השנייה, "השמש העולה".

## ביוגרפיה
טולנד נולד ב-29 ביוני 1912 בלה קרוס, ויסקונסין. הוא סיים את לימודיו באקדמיית פיליפס אקסטר בניו המפשייר בשנת 1932 וויליאמס קולג' בשנת 1936 ולמד זמן מה בבית הספר לדרמה של ייל. המטרה המקורית שלו הייתה להיות מחזאי. בקיץ בין שנות הקולג' הוא נדד עם נוודים וכתב כמה מחזות עם נוודים כדמויות מרכזיות, שאף אחת מהן לא הוצגה. הוא נזכר ב-1961 שבשנותיו הראשונות כסופר הוא היה "כישלון גדול בערך כמו שאדם יכול להיות". הוא טען שכתב שישה רומנים שלמים, 26 מחזות ומאה סיפורים קצרים לפני שהשלים את המכירה הראשונה שלו, סיפור קצר שעליו שילם "המגזין האמריקאי" 165 דולר ב-1954. בשלב מסוים הוא הצליח להכניס כתבה על ספינות אוויר למגזין *LOOK*; זה התגלה כפופולרי ביותר והוביל לקריירה שלו כהיסטוריון. ספינות אוויר היו הנושא של ספרו הראשון שפורסם באורך מלא, *ספינות בשמיים* (1957).

ייתכן שיצירתו החשובה ביותר היא *"השמש העולה"* (Random House, 1970), עליה זכה בפרס פוליצר לעיון כללי בשנת 1971. בהתבסס על ראיונות מקוריים ונרחבים עם בכירים יפנים בכירים ששרדו את המלחמה, הספר מתאר את האימפריה של יפן מהמרד הצבאי של פברואר 1936 ועד סוף מלחמת העולם השנייה. הוא זכה בפוליצר מכיוון שהיה הספר הראשון באנגלית שסיפר את ההיסטוריה של מלחמת האוקיינוס השקט מנקודת המבט היפנית, ולא מזו האמריקנית הרווחת.

טולנד מת מדלקת ריאות ב-4 בינואר 2004, בבית החולים Danbury בדנברי, קונטיקט.

## רומנים
בעוד שהוא היה בעיקר סופר עיון, טולנד פרסם גם שני רומנים היסטוריים, "אלי המלחמה" ו"הכיבוש". הוא טוען באוטוביוגרפיה שלו משנת 1997 שהוא הרוויח מעט כסף מזוכה הפרס שלו "השמש העולה", אך הסתדר לכל החיים מהרווחים של "אדולף היטלר", שלגביו ערך מחקר מקורי.

## ספריו
* **מאה ימים אחרונים**, תרגם ש. גפני, הוצאת מערכות, 1968
* **השמש העולה**, תרגם אריה ארד, הוצאת מערכות, 1985
* **קלון, פרל הארבור ועוללותיה**, תרגם עמנואל לוטם, הוצאת מערכות, 1987
* **הקרב, סיפור הבליטה**, תרגם עמנואל לוטם, הוצאת מערכות, 1987
**Ships in the Sky: The Story of the Great Dirigibles* (1957)
**Battle: The Story of the Bulge* (1959)
**But Not in Shame: The Six Months After Pearl Harbor* (1962)
**The Dillinger Days* (1963)
**The Flying Tigers* (1963)
**The Last 100 Days: The Tumultuous and Controversial Story of the Final Days of World War II in Europe* (1966)
**The Rising Sun: The Decline and Fall of the Japanese Empire, 1936–1945  (1970)
**The Great Dirigibles: Their Triumphs & Disasters* (1972)
**Adolf Hitler: The Definitive Biography  (1976)
**No Man's Land: 1918, The Last Year of the Great War* (1980)
**Infamy: Pearl Harbor And Its Aftermath* (1982)
**In Mortal Combat: Korea 1950–1953* (1991)
**Captured by History: One Man's Vision of Our Tumultuous Century* (1997)
* *Gods of War* (1985)
* *Occupation* (1987)

## קישורים חיצוניים

* Historian John Toland Dies באתר וושינגטון פוסט, 5 בינואר 2004

קטגוריה:אמריקאים ילידי ויסקונסין
טולנד, ג'ון
טולנד, ג'ון
טולנד, ג'ון
טולנד, ג'ון
טולנד, ג'ון
טולנד, ג'ון
בצל התרזה

**בצל התרזה** (בחלק מהתרגומים: 'מתחת לעצי התרזה', במקור, מגרמנית של ימי הביניים: **Under den Linden**) הוא שיר של המשורר הגרמני בן ימי הביניים ולטר פון דר פוגלוויידה. השיר נחשב לאחד משיאי יצירותיו של ולטר, ובפרט של שירי האהבה שכתב, ושל השירה הגרמנית בתקופתו בכלל.
## הטקסט והלחן

ארבעת בתי השיר שרדו במלואם בשני מקורות שונים, אך אף אחד מהמקורות הללו אינו כולל לחן לשיר.

יחד עם זאת, מקצב השיר תואם את זה של שיר צרפתי מוקדם יותר ממלחין לא ידוע, וייתכן אפוא כי שני השירים השתמשו באותו הלחן או לחן דומה.

## מילות השיר
תרגום השיר המלא מאת יורם ברונובסקי:

תחת התרזה

אשר באפרים

עם דוד לבי היה לי משכב.

חפש ותמצא

יפה שם סדורים

עשבי השדה עם הפרח הרב

הרחק ביער על ראש האמיר

טן דא רא די....

זמר נעים שר הזמיר.

עת באתי אני

אל השדמה

דודי היה שם זה כבר.

כך הקדימני:

"גברת רמה!"

יעלוץ בי הלב כי אזכור הדבר.

כלום נשק נשיקות לי? מי ימנה כמה!

טן דא רא די....

ראה את שפתי שאדמה.

הכין המשכב

מתוק וטוב

פרחים אין ספור עלי עטר, עובר ושב

כי יבוא שם קרוב

יחייך בוודאי חיוך נסתר.

יכיר עלפי השושנים

טן דא רא די....

היכן היינו ישנים.

לו נודעו - חלילה!

מעשי אהובי

מפני הבושה אין לי מפלט.

אך לאיש לא נגלה

התקווה בלבבי

אלא לי אלא לו - אך לשנינו בלבד.

ואלו הציפור, הציפור הקטנה

טן דא רא די....

היא סודנו תשמור. באמונה.

## הערות שוליים

קטגוריה:שירים בגרמנית
איוואן בריטשווילי

**איוואן בריטשווילי** (בגאורגית: **ივანე სოლომონის ძე ბერიტაშვილი**; 10 בינואר 1885 -  29 בדצמבר 1974) היה פיזיולוג סובייטי ממוצא גאורגי.  
## קורות חיים
איוואן בריטשווילי נולד בשנת 1885 בכפר באזור טביליסי (אז בתחומי האימפריה הרוסית כיום בגאורגיה) למשפחת כומר מקומי. הוא למד בבית ספר לכמורה בטביליסי ואחרי סיומה בשנת 1906 נסע להמשך לימודים באוניברסיטת סנקט פטרבורג. הוא סיים את הלימודים בשנת 1910 ונותר באוניברסיטה להתמחות בפיזיולוגיה. בשנת 1914 הוא נסע להתמחות בהולנד.

בשנת 1915 בריטשווילי חזר לרוסיה ועבר לאודסה בה התחיל ללמד באוניברסיטת אודסה. בשנת 1919 הוא חזר לטביליסי והחל ללמד באוניברסיטת טביליסי שהוקמה בשנת 1918. הוא מונה לפרופסור. בשנת 1935 הוא מונה למנהל מכון לפיזיולוגיה והיה ראש קתדרה עד לשנת 1960.

בשנת 1941 הוא היה בין מקימי האקדמיה הגאורגית למדעים.

בשנת 1950 בעקבות תמיכתו במתנגדי של טרופים ליסנקו בריטשווילי שוחרר מכל תפקידיו ולא היה להמשיך בפעילות מדעית. לאחר פטירת יוסיף סטלין הוא חזר לפעילות מדעית ומונה מחדש למנהל מכון לפיזיולוגיה.

על פעילותו המדעית לבריטשווילי הוענקו תואר גיבור העמל הסוציאליסטי (1964), פרס ברית המועצות (1941) ומספר עיטורים. הוא היה חבר בפועל של אקדמיה למדעים של ברית המועצות.

בריטשווילי היה בין מקימי International Brain Research Organization, IBRO בשנת 1960. ספרו Vertebrate Memory, its Characteristic and Origin תורגם לאנגלית בשנת 1971.

בריטשווילי נפטר בטביליסי בשנת 1974 ונטמן שטח אוניברסיטה בה לימד.

## קישורים חיצוניים

* ביוגרפיה 
* ביוגרפיה 

קטגוריה:מדענים סובייטים
קטגוריה:פיזיולוגים רוסים
קטגוריה:מדענים גאורגים
קטגוריה:מעוטרי עיטור אות הכבוד
קטגוריה:חברי האקדמיה למדעים של ברית המועצות
קטגוריה:מעוטרי גיבור העמל הסוציאליסטי
קטגוריה:מעוטרי עיטור לנין
קטגוריה:מעוטרי עיטור הדגל האדום של העמל
קטגוריה:ילידי 1885
קטגוריה:סובייטים שנפטרו ב-1974
נחל שפנים

**נחל שפנים** הוא נחל אכזב שמהווה את אחד מיובליו של נחל כזיב שבגליל העליון.

## גאוגרפיה
מוצא הנחל הוא בגובה 930 מטרים מעל פני הים, במזרח רכס הר שפנים שמצפון לעין אל אסד, הנחל זורם מזרחית לבית ג'ן, ובו נמצאות בריכות החימצון של המועצה המקומית ומתחבר לנחל כזיב בגובה 710 מטרים מעל פני הים, ליד עין סרטבה וחורבת סרטבה שצפונית לבית ג'ן.

## הערות שוליים

גליל
קטגוריה:הגליל המערבי
אלכסנדר רויטבק

**אלכסנדר רויטבק** (ברוסית: **Александр Ильич Ройтбак**; 17 בפברואר 1919 -  24 בדצמבר 1991) היה נוירופיזיולוג סובייטי ממוצא יהודי. הוא היה מומחה בחקר פעילות חשמלית של המוח.
## קורות חיים
אלכסנדר רויטבק נולד בשנת 1919 באודסה (כיום באוקראינה) למשפחה יהודית. בהמשך המשפחה עברה לקייב בה רויטבק סיים לימודי בית ספר.

בשנת 1936 רויטבק החל לימודי רפואה במכון לרפואה בקייב וסיים אותו בשנת 1941. המשפחה הצליחה לעזוב את העיר לפני שהיא נפלה לידי הנאצים והגיע לטביליסי. רויטבק החל לעבוד במכון לפיזיולוגיה.

רויטבק עבד במכון לפיזיולוגיה כל חייו. בשנת 1956 הוא סיים עבודת פוסט-דוקטורט ובשנת 1961 התמנה למנהל מעבדה בדרגת פרופסור.

במקביל רויטבק היה מלמד באוניברסיטת טביליסי החל משנת 1956.

רויטבק התמחה בחקר פעילות חשמלית של המוח. בתחום זה הוא פרסם כ-200 מאמרים. בהדרכתו הוכנו 12 עבודות תואר שלישי ו-6 עבודות פוסט-דוקטורט.

בשנת 1968 רויטבק התקבל כחבר בהתכתבות לאקדמיה למדעים של ברית המועצות. הוא היה חבר מערכת של כתבי עת מדעיים שיצאו לאור בקייב ובפולין. רויטבק היה חבר בארגון בין-לאומי לחקר המוח וארגן בטביליסי מספר כנסים בין-לאומיים בתחום חקר המוח.

רויטבק נפטר בטביליסי בשנת 1991.

## קישורים חיצוניים
* ביוגרפיה 

קטגוריה:מדענים יהודים סובייטים
קטגוריה:נוירולוגים יהודים
קטגוריה:מעוטרי עיטור אות הכבוד
קטגוריה:יהודים חברי האקדמיה למדעים של ברית המועצות
קטגוריה:סובייטים שנולדו ב-1919
קטגוריה:סובייטים שנפטרו ב-1991
קטגוריה:מדענים גאורגים
מועדון הספר הדב

**מועדון הספר הדוב** (באנגלית: **Book Hungry Bears**, "דובים רעבים לספרים") היא סדרת טלוויזיה מונפשת קנדית-סינית-ניו זילנדית לילדים שנוצרה על ידי מרטין ביינטון. בניו זילנד הסדרה שודרה ב-TVO בשנת 2020. בישראל הסדרה שודרה בשנת 2021 בערוץ הופ!.

## עלילה
העלילה עוקבת אחרי חבורה של ארבעה דובים שבכל פרק הם עוקבים אחר ספרים מעופפים וקוראים סיפור. במהלך כל פרק או בתחילתו הם שרים את שיר חיפוש הספרים.

## דמויות
* **בומר** (**Boomer**): דוב גריזלי חום לבוש במעיל אדום, מנהיג החבורה.
* **מלודי** (**Melody**): דובת פנדה לבנה לבושה במעיל כתום, אוהבת חיות.
* **קריסטל** (**Crystal**): דובת קוטב לבנה לבושה במעיל כחול, אוהבת קרח ושלג.
* **סקאוט** (**Scout**): קואלה אפורה לבושה במעיל סגול, הקטנה בחבורה.

## מדבבים

## קישורים חיצוניים
* 

קטגוריה:סדרות טלוויזיה לילדים
קטגוריה:סדרות הנפשה קנדיות
קטגוריה:סדרות טלוויזיה קנדיות לילדים
קטגוריה:סדרות טלוויזיה קנדיות שעלו לשידור בשנות ה-2020
קטגוריה:ערוץ הופ!: תוכניות רכש
קטגוריה:סדרות הנפשה ממוחשבת
קטגוריה:דוביים בתרבות
יהושע פס

**יהושע פס** (נולד ב-9 ביולי 1973) הוא רב ישראלי-אמריקאי ומייסד-שותף ומנכ"ל של ארגון נפש בנפש.

## ביוגרפיה
פס נולד בניו יורק. הוא למד לתואר ראשון בביולוגיה ובחינוך בישיבה יוניברסיטי.
לאחר שסיים את התואר הראשון, הוא בילה שנה בלימודי יהדות בניו יורק ובניו ג'רזי ולבסוף החליט ללכת לעתיד בתחום החינוך. הוא סיים תואר שני בחינוך והוסמך לרבנות באמצעות ישיבת רבינו יצחק אלחנן בישיבה יוניברסיטי.

## קריירה
פס היה עמית ללימודי יהדות של תוכנית מלגות היהדות בבוקה רטון, פלורידה. 18 חודשים לאחר תחילת התוכנית, מונה פס לעוזר רב ולאחר מכן לרב מן המניין של בית הכנסת בוקה רטון. הוא היה חבר במועצת הרבנות האורתודוקסית 'בית דין', והיה זה שפתח וכיהן כמנהל המכון למדעי היהדות ע"ש הלן יוליוס רייטר. בשנת 2000 קיבל פס את פרס המנהיגות הרבנית מטעם הקהילות היהודיות המאוחדות בשיקגו. הוא גם שימש כמנהל החינוכי של מצעד החיים.

### נפש בנפש
במרץ 2001 נרצח נפתלי לנצקורן, בן דודו של פס, בפיגוע טרור בישראל בגיל 13. הטרגדיה האישית הזו דרבנה אותו להגשים את חלום חייו לעלות לישראל. פס חבר לאיש העסקים, טוני גלברט, ויחד השניים החלו בפרויקט מחקר שוק כדי לגלות מדוע יהודים מצפון אמריקה הביעו רצון לעבור לישראל אך לא מימשו זאת. יחד הם גילו את ארבעת האתגרים העיקריים העומדים בפני מי שרוצים לעלות לארץ – כלכלה, בירוקרטיה, תעסוקה וקהילה. עם הגדרת האתגרים הללו, פס וגלברט הקימו יחד את נפש בנפש, ארגון אשר מטרתו לאפשר ולסייע ליהודי צפון אמריקה לעלות לישראל.

### פרסים והכרה
בשנת 2000 קיבל פס את פרס המנהיגות הרבנית מטעם הקהילות היהודיות המאוחדות בשיקגו.
בשנת 2011 קיבל פס את פרס מוסקוביץ' לציונות.
בשנת 2013 ישיבה יוניברסיטי העניקה לפס ולגלברט תוארי דוקטור לשם כבוד.
בשנת 2017 פס נמנה בין 50 היהודים המשפיעים של הג'רוזלם פוסט.2024 פס זכה לכבוד באירוע התרומות המיוחדות של הדסה-ישראל, שבו הוענק לו פרס "בונה ישראל".

## חיים אישיים
פס עלה לישראל בשנת 2002 עם טיסת הצ'רטר הראשונה של "נפש בנפש". הוא מתגורר בבית שמש עם אשתו ושבעת ילדיו.

## הערות שוליים

קטגוריה:רבנים ישראלים
קטגוריה:ישראלים שנולדו ב-1973
שמואל שמעלקא לייפר

רבי **שמואל שמעלקא לייפר** (י"ט באייר ה'תרמ"ב, מאי 1882 – כ"ז בסיוון ה'תרצ"ד, יוני 1934) היה האדמו"ר מחוסט.

## ביוגרפיה
נולד בצ'רנוביץ בשנת ה'תרמ"ב לבילא ולרבי ישראל יעקב מחוסט ונקרא על שם סבו רבי שמואל שמעלקא טויבש.
נשא לאישה את יוטא רויזא, בתו של רבי יעקב קאפיל ברנר רבה של רוזשעפניק.
בחיי אביו פתח בית מדרש בהאַלמין, אחר פטירת אביו בתרפ"ט עבר לחוסט ומילא את מקומו.
נפטר בחוסט בכ"ז בסיוון ה'תרצ"ד ונקבר בסמוך לאביו וסבו באוהל אדמו"רי נדבורנה בבושטינה.

## משפחתו
בניו
* מאיר, נרצח בשואה
* רבי אהרן משה – ממשיכו באדמו"רות חוסט
* רבי ברוך מרדכי, נרצח בשואה
* רבי יוסף מסאטמר, נרצח בשואה
* רבי יצחק, נפטר בברגן בלזן בי"ח באייר תש"ה
בנותיו
* גולדה לאה, נרצחה בשואה
*חיה, נישאה לאחיו הצעיר רבי יששכר בער, נרצחו בשואה.
*פייגא דבורה, אשת רבי לייבוש בער הלפרט (הוריו של שמואל הלפרט).

## חיבוריו
* בית שמואל

## הערות שוליים

קטגוריה:משפחת לייפר
קטגוריה:אדמו"רי חוסט
אור רביד

**אור רביד** (נולד ב-5 באפריל 1987) הוא עיתונאי ישראלי המשמש ככתב חברת החדשות של ערוץ 12 באזור חיפה והגליל.

## ביוגרפיה
רביד נולד וגדל בחיפה. במהלך לימודיו בבית הספר התיכון אליאנס נבחר להשתתף במשלחת חילופי התלמידים הראשונה במסגרת שותפות חיפה בוסטון וגם ייצג את חיפה במועצת הנוער המחוזית. בצה"ל שירת רביד בלשכת מפקד זרוע היבשה.

לרביד תואר ראשון בתקשורת מהמכללה האקדמית עמק יזרעאל ותואר שני בדיפלומטיה מאוניברסיטת תל אביב. במהלך לימודי התואר הראשון הגיש תוכנית אקטואליה שבועית ברדיו האקדמי 106FM והיה עורך של עיתון אגודת הסטודנטים. במהלך הלימודים האקדמיים גם החל את דרכו העיתונאית כשעבד ככתב ספורט באתר חדשות 0404. עם סיום לימודי התואר הראשון, התקבל ללימודי תואר שני במסלול דיפלומטיה וביטחון באוניברסיטת תל אביב, אותם השלים בשנת 2013.

## קריירה
בשנת 2016 החל לעבוד ברשות השידור כתחקירן במהדורת מבט. ב-2018 החל לעבוד ככתב אזור תל אביב באתר וואלה, במסגרת תפקידו סיקר גם את תחומי הבריאות והתחבורה. ב־-2020 הצטרף רביד לחברת החדשות הישראלית ככתב פלילים של אזור ת"א והמרכז באתר N12 לצד ברהנו טגניה.

לאורך השנים יצר רביד כמה פרסומים שהיוו חשיפה ראשונה:
בין השנים 2020 ל-2024 פרסם הכתב רביד סדרת תחקירים בולטים. בינואר 2020 חשף עדות של תלמידה לשעבר שטענה כי מורתה באולפנה תקפה אותה מינית, דבר שהוביל לפתיחת חקירה ולכתב אישום. בדצמבר 2021 פרסם את עדותה של צעירה שנפגעה מינית מרופא הנשים שלה, ובעקבות הפרסום נפתחה חקירה נגדו. בהמשך חשף את פעילותן של יחידות מיוחדות במשטרת ישראל, בהן המעבדות הניידות ויחידת המשא ומתן למצבי משבר. במרץ 2024, במהלך מלחמת חרבות ברזל, התלווה ללוחמי גדוד 931 של הנח"ל בפעילות בעזה.

באוגוסט 2025 החליף את אדר גיציס בתפקיד כתב חברת החדשות בצפון, באזור הגליל וחיפה, לצד גיא ורון. בינואר 2026 פורסם שרביד הצטרף לצוות המגישים ברדיו קול רגע, תחנת הרדיו האזורית בעמק יזרעאל והצפון. רביד מגיש ברדיו את רצועת האקטואליה היומית של התחנה ביחד עם ירין דורון וחיים הכט, בשם "מדברים ברדיו".

## חיים אישיים
נשוי ואב לשלושה. מתגורר בנהלל.

## קישורים חיצוניים
* פרסומים של אור רביד באתר N12
* אור רביד ברשת X (טוויטר)
* עמוד הפייסבוק של אור רביד

## הערות שוליים

קטגוריה:עיתונאים ישראלים
קטגוריה:כתבים פליליים
קטגוריה:סגל חברת החדשות
קטגוריה:חיפה: אישים
קטגוריה:חולון: אישים
קטגוריה:נהלל: אישים
קטגוריה:ישראלים שנולדו ב-1987
פוג'י טי וי

**Fuji Television Network, Inc** (ביפנית: 株式会社フジテレビジョン), אשר ידוע גם בשם **פוג'י טי וי**, הוא ערוץ טלוויזיה מסחרי יפני. זהו ערוץ הדגל של רשת האם שלו, "Fuji Media Holdings", ואחד מהערוצים המרכזיים בבירה טוקיו.
## היסטוריה
הערוץ נוסד בשנת 1957 והפך עם השנים לאחד מערוצי הטלוויזיה הפופולריים ביותר ביפן והוא נודע בשל התוכן המגוון שמוצג בו אשר פונה לקהל רחב.

הערוץ נוהג לשדר בעיקר תוכניות בידור, סדרות דרמה, תוכני חדשות וסדרות אנימה. לאורך השנים הערוץ מילא תפקיד מהותי בהפיכת מספר סדרות אנימה לפופולריות במיוחד, בהם הסדרות "דרגון בול" ו"וואן פיס".

בניין המטה של ערוץ Fuji Television ממוקם ברובע מינאטו שבטוקיו. המבנה, אשר בעל עיצוב עתידני ייחודי, עוצב על ידי האדריכל היפני הנודע קנזו טנגה ונפתח רשמית ב-10 במרץ 1997.

## סדרות בולטות
להלן רשימה של מגוון סדרות בעלות פרסום עולמי ששודרו במקור בערוץ פוג'י טי וי.

### סדרות אנימה

### תוכניות בישול
* Iron Chef (1999–1993, ספיישל 2001)

## קישורים חיצוניים

* 

קטגוריה:חברות אנימה
קטגוריה:ערוצי טלוויזיה יפניים
קטגוריה:אנימה
קטגוריה:טוקיו
קטגוריה:חברות תקשורת אסיתיות
שם ייחוס

**שם ייחוס** (באנגלית: "**Demonym**") היא מילה המזהה קבוצת אנשים (תושבים, ילידים) ביחס למקום מסוים. שמות ייחוס נגזרים בדרך כלל משם המקום (כפר, עיר, אזור, מחוז, מדינה או יבשת). שמות ייחוס משמשים לציון כל האוכלוסייה במקום מסוים, ללא קשר להבדלים אתניים, לשוניים, דתיים או תרבותיים אחרים שעשויים להימצא בתוך האוכלוסייה הזו.

שמות ייחוס נבדלים מ"אתנונימים" – שמות של קבוצות אתניות, אך לעיתים אותה מילה יכולה להיות גם שם ייחוס וגם אתנונים. השם "תאילנדי", לדוגמה, יכול לתאר גם את האוכלוסייה שגרה בארץ תאילנד וגם את בני העם התאילנדי.

## יצירת שמות ייחוס
האקדמיה ללשון העברית החליטה שלא להתערב בדרכי יצירת שמות, ולכן אין כללים ברורים ומוחלטים ליצירת שמות ייחוס. מלבד מספר מקרים מיוחדים של שם ייחוס (כמו במקרה הנדיר של איטלקי), ישנן מספר דרכים נפוצות ליצירת שמות ייחוס שהשתרשו במהלך השנים – הן בהשפעת שמות מהתנ"ך והן בהשפעת שפות זרות:

### סיומת ־ִי
הוספת ־ִי בסוף המילה היא הדרך הנפוצה ביותר ליצירת שמות ייחוס. בדרך זו נוצרו השמות סיני, יפני, ישראלי, תל אביבי, ספרדי ועוד.

### סיומת ־אִי או ־ני
דרך נפוצה נוספת מוסיפה בסוף המילה ־אִי או ־ני: אמריקאי או אמריקני, מרוקאי או מרוקני, וינאי (מהעיר וינה), טברייני ועוד. גם בסוגיה זו האקדמיה ללשון העברית נמנעת מלהתערב.

### סיומת ־ֵזִי
דרך יותר נדירה היא הוספת ־ֵזִי בסוף המילה. מקור סיומת זו הוא בשפות רומאניות. בדרך זו נוצרו השמות פורטוגזי, מלטזי, בורמזי, ועוד.

### השמטה
בחלק מהשמות נוצרת השמטה של חלק מהשם לפני שמוסיפים את הסיומות הנזכרות מעלה, למשל ביצירת השם בריטי משמיטים את סוף השם בריטניה. לפעמים משמיטים גם רק אות אחת לשם נוחות ההגייה.

## בספרות
ישנן דוגמאות רבות לשמות ייחוס בספרות ובמדע הבדיוני. שמות אלו נוצרים בדרכים הנזכרות לעיל אך בעיקר בדרכי יצירת שם הייחוס האנגליות (שחלקן לא קיימות בעברית כלל). לדוגמה שם הייחוס לאנשים או חייזרים היפותטיים שגרים על מאדים הוא "**Martian**" (בעברית: **מרשיאן**; מיוחס למדען פרסיוול לוול), השם **גונדוריאן** ניתן לתושבי הארץ הבדיונית גונדור מהלגנדריום של טולקין, ו**אטלנטין** ניתן לתושבי האי אטלנטיס עליו דיבר אפלטון.

דוגמאות נוספות מעולמות המדע הבדיוני הן **ג'וביאן** לתושבי צדק (יופיטר) או **ונוסיאן** לתושבי נוגה (ונוס). חייזרים בדיוניים לפעמים מתייחסים לבני האדם כ**טרנים** (מהמילה טרה, ארץ) או בעברית **ארצנים**.

במקרים בודדים, שבהם נבנתה שפה מתוכננת, נוצרו שמות ייחוס ייחודיים, שלא משתמשים בתבנית מוכרת (הן בעברית והן באנגלית). בלגנדריום של טולקין, לדוגמה, שמם של תושבי הארץ רוהן הוא **רוהירים**, ובזיכיון מסע בין כוכבים תושבי כוכב הלכת קרונוס נקראים קלינגונים.

## לקריאה נוספת

* 


## הערות שוליים

קטגוריה:סמנטיקה
פאול בנדק

**פאול בנדק** (במקור **בראון**, בהונגרית: **Benedek Pál**; טוטקומלוש, ממלכת הונגריה, 27 ביולי 1931 – תל אביב-יפו, ישראל, 5 באוגוסט 1998) היה משפטן, עיתונאי וסופר יהודי-הונגרי-ישראלי.

## קורות חייו
פאל הראון נולד במשפחה יהודית כבנם של הוגו בנדק (בראון) (1905–1977) ורוזליה קורמוש (1904–1993). אחיו אישטוואן בנדק היה עיתונאי. הוא קיבל את הדוקטורט במשפטים באוניברסיטת סגד ב-1955.

הוא עלה לישראל בישראל בשנת 1957. היה עמית, עורך בכיר ולאחר מכן עורך ראשי של העיתון הישראלי בשפה ההונגרית אוי קלט (בין כותביו היו ישראל קסטנר, אפרים קישון, טומי לפיד ועוד רבים אחרים). בנדק היה אחת הדמויות המשמעותיות ביותר בעיתונות בשפה ההונגרית בישראל, הוא נודע בזכות מאמריו הציבוריים ובכתביו בנושאים פוליטיים פנימיים. גם עבודתו כמתרגם הייתה משמעותית.

## כתביו העיקריים (חלקי)
* י. הראל: סיפור חייו של הגיבור הלאומי של ישראל, משה דיין. תרגום, (תל אביב, 1968)
* ב. נאדל: הוריקן מעל הנילוס. תרגום, (תל אביב, 1968)
* ד. אורי: מבצע אוגנדה. מאחורי הקלעים של מבצע הקומנדו הישראלי. תרגום עם אישטוואן ברזילי, (תל אביב, 1977)
* כתבים נבחרים של פאול בנדק. חובר ונערך על ידי: בנדק ארז'בט ובנדק זאב, (תל אביב, 2000)

## לקריאה נוספת
* גזלו את ילדותנו - מאמרו של פאול בנדק בחוברת משואה ב-50 שנה לשואת יהודי הונגריה
* ילדים בשואה מיזם תיעוד - פאול בנדק
* קורות חייו ב"נקודת שם" nevpont.hu/palyakep/

## הערות שוליים

קטגוריה:ישראלים ילידי הונגריה
קטגוריה:עיתונאים ישראלים
קטגוריה:עולים בשנות ה-1950
קטגוריה:עיתונאים יהודים הונגרים
קטגוריה:בוגרי אוניברסיטת סגד
קטגוריה:משפטנים יהודים הונגרים
קטגוריה:עורכי עיתונים יהודים הונגרים
קטגוריה:עורכי עיתונים ביישוב
קטגוריה:מתרגמים יהודים הונגרים
קטגוריה:אישים הקבורים בבית הקברות ירקון
קטגוריה:הונגרים שנולדו ב-1931
קטגוריה:ישראלים שנפטרו ב-1998
מלכה חג'בי

[שמאל|ממוזער|250px|להקת ענבל עם מקימת הלהקה, [שרה לוי תנאי, ועם נשיא המדינה דאז, זלמן שזר, 1969, חג'בי במרכז למטה]]
[שמאל|ממוזער|250px|חג'בי ו[עפרה חזה בטקס החינה של חזה]]

**מלכה חג'בי** (נולדה ב-1947) היא רקדנית, כוריאוגרפית, זמרת ושחקנית ישראלית, חברת תאטרון מחול ענבל. זוכת פרס מפעל חיים מטעם איגוד אמ"י.

## ביוגרפיה
חג'בי נולדה בתימן בשנת 1947 ועלתה לישראל בשנת 1949 במסגרת מבצע מרבד הקסמים. תחילה גדלה במעברה בעין שמר ולאחר מספר שנים עברה למושב אחיעזר. בשנות ה-60 הצטרפה אל תאטרון מחול ענבל, שם עברה הכשרה כרקדנית והפכה בהמשך לחברה באנסמבל שלו עד לפרישתה בשנת 2021. בעבודתה בתיאטרון נהגה לשלב מסורות של יהדות תימן. בזמן מלחמת יום הכיפורים הייתה חלק מהמשלחת של התיאטרון לארצות הברית במטרה לאיסוף תרומות לישראל. במהלך שנות פעילותה באנסמבל, הרבתה לעשות שיתופי פעולה עם הרקדנית והכוריאוגרפית אילנה כהן.

חג'בי שיחקה במספר הצגות ילדים במסגרת שיתוף הפעולה בין ענבל לתיאטרון אורנה פורת לילדים ונוער.

לצד פעילותה בתיאטרון, הדריכה חג'בי להקות פולקלור והפיקה טקסי חינה של בנות תימן טרם נישואיהן, בין היתר לעפרה חזה, אחינועם ניני וגלית גיאת. בשנת 2010 שיתפה פעולה עם הזמרת שרון חזיז בשיר "שחררי את הכלבים".

בשנת 2021 זכתה בפרס מפעל חיים מטעם איגוד אמ"י.

כיום מתגוררת בגבעתיים.

## קישורים חיצוניים
* 'קינה' לפי כוריאוגריפה של אילנה כהן - הארכיון הישראלי למחול בבית אריאלה באתר הספרייה הלאומית
* 'ריקוד משפחתי' - הארכיון הישראלי למחול בבית אריאלה באתר הספרייה הלאומית
* 'שלמה המלך ומלכת שבא' - הארכיון הישראלי למחול בבית אריאלה באתר הספרייה הלאומית
* 'שלושים וחמש שנה לענבל' - הארכיון הישראלי למחול בבית אריאלה באתר הספרייה הלאומית
* חזרה ל'ציר 20/40' לפי כוריאוגריפה של רנה שינפלד - ארכיון רנה שינפלד באתר הספרייה הלאומית

## לקריאה נוספת
* נעמי בהט-רצון, **ברגל יחפה - מסורת יהודי תימן במחול בישראל**, עם ישראל אעלה בתמר, 1999.
* גיורא מנור, **דרכה הכוריאוגרפית של שרה לוי תנאי**, מחול תאטרון מחול ענבל, 2022.

## הערות שוליים

קטגוריה:רקדניות ישראליות
קטגוריה:כוריאוגרפיות יהודיות
קטגוריה:כוריאוגרפיות ישראליות
קטגוריה:זמרות ישראליות
קטגוריה:שחקניות תיאטרון ישראליות
קטגוריה:זוכי פרס מפעל חיים של אמ"י
קטגוריה:ישראלים שנולדו ב-1947
טיטן 3B

**טיטן 3B** (באנגלית: **Titan IIIB**) היה משגר שפותח מהטיל הבליסטי הבין־יבשתי טיטן 2. המשגר שימש לשיגור חלליות בשנים 1966–1988. השינוי העיקרי לעומת הטיל הבליסטי היה הוספת שלב שלישי.

## תיאור המשגר
הסיבה לפיתוח משגר חדש היה צורך במשגר שיהיה מותאם לשיגור לווייני הריגול מסדרה KH-8 Gambit 3. בעקבות פיתוחו הוחלט לנצל את המשגר לשיגורים של לוויינים נוספים. הפיתוח הסתיים בשנת 1966 ולצורכי שיגור הותאם כן שיגור 4W בבסיס חיל האוויר ונדנברג.

הגרסה הראשונה הייתה Titan 3B. גרסה זו כללה 22 שיגורים בשנים 1966-1969.

הגרסה השנייה הייתה Titan 23B. גרסה זו כללה מערכת ניווט חדשה. גרסה זו ביצע 9 שיגורים בשנים 1969-1971.

בשנים 1971–1984 בוצעו שיגורים של גרסת Titan 24B עם תא דלק מוגדל. בוצעו 23 שיגורים שכללו 2 כישלונות.

בשנים 1971–1973 בוצעו 3 שגורים של גרסת Titan 33B.

בשנים 1971–1987 בוצעו שיגורים של גרסת Titan 34B. בוצעו 23 שיגורים שכללו 2 כישלונות.

## קישורים חיצוניים

* תיאור משגר גרסת 3B 
* תיאור משגר 23B 
* תיאור משגר גרסת 24B 
* תיאור משגר גרסת 24B 
* תיאור משגר גרסת 34B 
* רשימת שיגורים

קטגוריה:סדרת טילי טיטן
קטגוריה:תוכנית החלל האמריקאית
קטגוריה:תוכנית ג'מיני
קטגוריה:חברת גלן ל. מרטין
Belong Together

"**Belong Together**" הוא שיר של הזמר האמריקאי מארק אמבור . הוא יצא ב-16 בפברואר 2024, דרך הנדרד דייז רקורדס כסינגל השלישי מתוך אלבום האולפן הראשון של אמבור, *Rockwood*. השיר הפך ויראלי בטיקטוק לפני יציאתו והפך לסינגל הראשון שלו שנכנס למצעדים, שהגיע לשיאו בעשירייה הפותחת באוסטריה, גרמניה, אירלנד ושווייץ.

## רקע
לפני יציאתו, אמבור קידם את השיר במשך שבועות בחשבון הטיקטוק שלו. שתי גרסאות של השיר הפכו לוויראליות בפלטפורמה.

## פרסים ומועמדויות

## מיקומי שיא

### מצעדי סוף שנה

## נתוני מכירות

## קישורים חיצוניים

## הערות שוליים

קטגוריה:שירים באנגלית
קטגוריה:סינגלים שהגיעו למקום הראשון בפולין
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:שירי פלטינה בארצות הברית
Fade In (תוכנה)

**תוכנת כתיבת התסריט המקצועית פייד אין** (באנגלית: **Fade In Professional Screenwriting** **Software**), הידועה גם בשמה הקצר **פייד אין** (**Fade In**) היא תוכנה לכתיבת תסריטים בפורמט המקצועי והסטנדרטי בתעשייה. התוכנה יכולה לשמש גם לכתיבת הצגות במה, הצגות רדיו, מולטימדיה, רומנים גרפיים ופורמטים דומים אחרים של תסריטים.

Fade In פותחה על ידי קנט טסמן, במאי קולנוע ותסריטאי. התוכנה שוחררה לראשונה ב-2011; הגרסה האחרונה, 4.1.0 שוחררה בשנת 2023.

גרסת שולחן העבודה של התוכנה זמינה עבור Windows, Mac OS X ו-Linux. גרסת התוכנה במובייל זמינה עבור iOS (כולל גם אייפון וגם אייפד) ומכשירי אנדרואיד.

## מאפיינים
Fade In מיישמת את השימוש הסטנדרטי המצופה מתוכנת כתיבת תסריט מיוחדת, כולל עיצוב סצנות, פעולה, דמויות ודיאלוג בפורמט תסריטאי סטנדרטי בתעשייה.

מפתחי התוכנה הטמיעו מספר תכונות שחסרות לתוכנות כתיבת התסריט המקצועיות האחרות, כולל תמיכה מלאה ביוניקוד, צבעי דפי גרסאות, שינוי שמות תווים, עריכת מסך מלא, סימון מים אצווה ותמיכה בפורמטים כגון Final Draft ועוד.

## קישורים חיצוניים

* 
## הערות שוליים

קטגוריה:תסריט
קטגוריה:יישומי מחשב
סמיר אבו זייד

**סמיר אבו זייד** (בערבית: **سمير أبو زيد**; נולד ב-20 ביולי 1963) הוא ראש המועצה המקומית עיילבון.

## ביוגרפיה
נולד למסעוד ונדיה וגדל בעיילבון. השני מבין חמישה אחים. למד בבית ספר יסודי עיילבון ובתיכון גמנסיה הגליל הנוצרית בעיילבון.

לאחר התיכון החל ללמוד כלכלה וחשבונאות באוניברסיטה העברית בירושלים. בשנת 1992 הוסמך כרואה חשבון. לאחר מכן פתח משרד ראיית חשבון בעיילבון.

בשנים 1992—2003 שימש כחבר מועצה מקומית עיילבון.

בבחירות לרשויות המקומיות ב-2003 התמודד לראשות המועצה מול סלימאן זרייק וניצח עם 60.08% מהקולות לעומת 47.50% לזרייק.

בשנים 2004—2006 שימש כחבר בהמועצה הארצית לתכנון ובנייה וחבר בוועדת הערר במועצה הארצית לתכנון ובנייה. חבר בעמותת "יד ריבה" הפועלת למען הקשישים.

בבחירות לרשויות המקומיות ב-2008 התמודד לראשות המועצה בשנית והפסיד לג'ריס מטר לאחר שקיבל 48.19% מהקולות לעומת 51.81% למטר.

בבחירות לרשויות המקומיות ב-2018 התמודד לראשות המועצה בשלישית מול ג'ריס מטר וניצח עם 60.68% מהקולות לעומת 39.32% למטר.

בשנים 2018—2019 שימש חבר בוועדה מקומית לתכנון ובנייה באשכול גליל מזרחי.

בבחירות לרשויות המקומיות ב-2024 התמודד לראשות המועצה פעם רביעית וגבר על האני מטר ופדל סרור לאחר שזכה ל-53.95% מהקולות.

בעל תואר ראשון בחשבונאות וכלכלה מהאוניברסיטה העברית בירושלים. בעל תעודה בגישור. חבר דירקטוריון החברה למשק וכלכלה של השלטון המקומי.

הוא נשוי לסוזנה מנהלת חשבונות במקצועה ואב לארבעה. מתגורר בעיילבון.

## קישורים חיצוניים
* סמיר אבו זייד, באתר מועצה מקומית עיילבון

## הערות שוליים

קטגוריה:ראשי מועצות מקומיות בישראל
קטגוריה:עילבון
קטגוריה:רואי חשבון ישראלים
קטגוריה:בוגרי אוניברסיטת בר-אילן
קטגוריה:ערבים בראשות רשויות מקומיות בישראל
קטגוריה:ישראלים שנולדו ב-1963
עומר בן יעקב

**עומר בן יעקב** הוא עיתונאי תחקירים ישראלי, חוקר רשת וטכנולוגיה, וכתב הסייבר והדיסאינפורמציה של עיתון "הארץ" ו"העין השביעית". רבים מתחקיריו עוסקים במפגש בין טכנולוגיה לפוליטיקה, ובחשיפת פעילות של ממשלות ומארגנים שמנסים להשפיע על דעת הקהל.

## ביוגרפיה
בן יעקב נולד בניו יורק וגדל בתל אביב. בעל תואר ראשון בפילוסופיה ופוליטיקה וממשל, ותואר שני בהיסטוריה ופילוסופיה של המדע והרעיונות. הוא עבד במספר עיתונים וכתבי עת, בעיקר בנושאי טכנולוגיה וחברה.

### תחקירים בולטים
בן יעקב השתתף במספר תחקירים בינלאומיים זוכי פרסים, ביניהם:
* תחקיר על תוכנת פגסוס - תחקיר מקיף על תוכנת הריגול פגסוס, שפותחה על ידי חברת NSO הישראלית, תחקיר שהעלה שאלות קשות בנוגע לאתיקה של תעשיית הסייבר הישראלית והשפעתה על הדמוקרטיה.
* צוות חורחה - תחקיר שחשף את פעילותה של רשת של ישראלים שניסו לשבש מערכות בחירות ברחבי העולם באמצעות שימוש בטכנולוגיות דיגיטליות. התחקיר הציג איומים הגלומים במניפולציה של דעת הקהל באמצעות כלים דיגיטליים.

### תחומי עניין ומחקר
בנוסף לעבודתו העיתונאית, בן יעקב הוא גם חוקר ויקיפדיה וסוציולוגיה של המדע. הוא מפרסם מאמרים אקדמיים ומנחה פודקאסט העוסק בנושאים הקשורים לטכנולוגיה, לדיסאינפורמציה ולפוליטיקה. תחומי העניין המרכזיים שלו כוללים:
* דיסאינפורמציה – חקר מקורות, שיטות הפצה והשפעות של מידע כוזב ברשת
* סייבר – חקר איומי סייבר, הנדסה חברתית והשפעת הטכנולוגיה על הביטחון הלאומי
* ויקיפדיה – חקר התהליכים החברתיים והפוליטיים העומדים בבסיס עריכת האנציקלופדיה המקוונת.

בן יעקב משמש כמרצה בנושאים הקשורים לטכנולוגיה, דיסאינפורמציה ופוליטיקה. כמו כן הוא עובד כחוקר במכון ה-LPI בפריז, בתחום הסוציולוגיה של המדע, ומתמקד בחקר ויקיפדיה ותהליכים חברתיים ופוליטיים. יש לו פודקאסט בשם "זו דעתי על כל פנים", אותו הוא מעביר יחד עם אשתו, מיכל צורן, ופודקאסט בשם "היסטוריה אינטלקטואלית גסה", אותו הוא מעביר יחד עם דור קומט, עורך הפודקאסט.

הוא נשוי ואב לילד.

## קישורים חיצוניים
* 

* 
* 
* 

## הערות שוליים

קטגוריה:כתבים ישראלים
קטגוריה:סגל הארץ
גארדלנד

אתר הנופש **גארדלנד** (Gardaland Resort) הוא אתר נופש בפארק שעשועים הממוקם בצפון מזרח איטליה. אתר הנופש נפתח ב-19 ביולי 1975, וכולל את פארק גארדלנד (Gardaland Park), עולם הים והאקוואריום גארדלנד סי-לייף (Gardaland Sea-Life), פארק המים לגולנד (Legoland), מלון גארדלנד (Gardaland Hotel), מלון אדוונצ'ר (Adventure Hotel) ומלון מג'יק (Magic Hotel). המתחם נמצא בסמוך לאגם גארדה ומשתרע על שטח של 445,000 מ"ר, בעוד שפארק השעשועים לבדו מתפרס על פני 200,000 מ"ר.

ביוני 2005 דורג גארדלנד במקום החמישי ברשימת עשרת פארקי השעשועים המובילים בעולם של מגזין פורבס. על פי נתוני 2011, הוא השמיני באירופה במספר המבקרים בפארק.

מאז אוקטובר 2006, הפארק נמצא בבעלות החברה הבריטית Merlin Entertainments. האטרקציות העיקריות בפארק כוללות את המתקנים Mammut, Jungle Rapids, Fuga Da Atlantide, Shaman, Blue Tornado, Raptor ורכבת ההרים האנכית הראשונה באיטליה ה-Oblivion: The Black Hole(אנ') שנפתחה ב-28 במרץ 2015.

## היסטוריה
האתר נבנה על החוף המזרחי של אגם גארדה בקסטלנואובו דל גארדה ונפתח למבקרים ב-19 ביולי 1975.

הוא התרחב בהתמדה הן בשטח והן בכמות המבקרים, והגיע למיליון מבקרים בשנת 1984. בשנת 2007, מספר המבקרים הגיע ל-3 מיליון.

בפארק יש בסך הכל כ-32 מתקנים, הכוללים 7 רכבות הרים ו-3 מגלשות מים.

## אטרקציות
### רכבות ההרים

### מגלשות המים

הפארק פתח מתקן המבוסס על זיכיון סרטי ג'ומנג'י בשם "ג'ומנג'י - ההרפתקה לעונת 2022", בהשתתפות דמות אנימטרונית גדולה.

אחד מאזורי האטרקציה המותאמים לילדים צעירים הוא "העולם של פפה החזירונת" – Peppa Pig Land, האזור מבוסס על סדרת הטלוויזיה "פפה פיג"

## ראו גם
* '''Canevaworld''' - מתחם בקרבת גארדלנד הכולל את פארק המים Caneva ואת פארק השעשועים Movieland **(באיטלקית)**

## קישורים חיצוניים
* 

* '''כל מה שצריך לדעת על גארדלנד - Gardaland''', באתר amusement-parks.co.il
* **[https://www.gardaland.co.il/guide/ Gardaland Park – מדריך למטייל הישראלי]**, באתר gardaland.co.il

## הערות שוליים

קטגוריה:פארקי שעשועים באירופה
קטגוריה:טרנטינו - אלטו אדיג'ה
אי-רציונליזם

**אִי-רַצְיוֹנָלִיזְם** היא תנועה פילוסופית שצמחה בתחילת המאה ה-19, תוך שימת דגש על הממד הלא-רציונלי של חיי האדם. בעודם דוחים את הלוגיקה, האי-רציונליסטים טוענים כי אינסטינקט ורגשות עדיפים על השכל הישר בחקר הידע. המונח שימש לעיתים קרובות ככינוי גנאי לביקורות נגד הרציונליזם בכללותו.

הפילוסופיה של הרציונליזם, המובנת ככזו שפותחה לראשונה בכתביהם של פרנסיס בייקון ורנה דקארט, ספגה ביקורות שונות מאז הצגתה. אלו עשויות לכלול השקפה שדברים מסוימים הם מעבר להבנה רציונלית, שרציונליות מוחלטת אינה מספקת או אפילו מזיקה לחיי אדם, או שאנשים אינם רציונליים ומתקדמים חברתית באופן אינסטינקטיבי.

## היסטוריה
ג'רג' לוקאץ' טען שהתקופה הראשונה של האי-רציונליזם התעוררה עם שלינג וקירקגור, במאבק נגד התפיסה הדיאלקטית של קידמה שאומצה על ידי האידיאליזם הגרמני.

אי-רציונליזם אונטולוגי, עמדה שאימץ ארתור שופנהאואר, מתאר את העולם כלא מאורגן בצורה רציונלית. מאחר שבני אדם נולדים כגוף של ביטויים של חתירה לא רציונלית למשמעות, הם חשופים לכאב ולסבל.

אוסוואלד שפנגלר האמין שהחזון המטריאליסטי של קרל מרקס מבוסס על מדע של המאה התשע-עשרה, בעוד שהמאה העשרים תהיה עידן הפסיכולוגיה:

## הערות שוליים

קטגוריה:רציונליזם
אלכסנדר שווייצר

**אלכסנדר רוג'ר שווייצר** (בגרמנית: **Alexander Roger Schweitzer**; נולד ב-17 בספטמבר 1973 בלנדאו, פפאלץ) הוא פוליטיקאי גרמני. הוא מכהן כראש ממשלת המדינה של ריינלנד-פפאלץ מטעם המפלגה הסוציאל-דמוקרטית (SPD) מאז 10 ביולי 2024.

הוא מכהן גם כחבר הנהלת המפלגה הסוציאל-דמוקרטית הפדרלית מאז דצמבר 2017. מ-2014 עד 2021 כיהן כיושב ראש ה-SPD בפרלמנט מדינת ריינלנד-פפאלץ ולאחר מכן שימש כשר העבודה, הרווחה, הטרנספורמציה והדיגיטליזציה תחת ראש הממשלה מלו דרייר עד 2024.

## ראשית חייו
שווייצר, בנו של ספן, בילה את שש שנותיו הראשונות עם הוריו ואחותו על ספינות מטען בנתיב הימי בין קרלסרוהה לרוטרדם. ב-1993, לאחר שסיים את לימודיו בתיכון בבאד ברגזאברן, המשיך ללימודי משפטים באוניברסיטת יוהאן גוטנברג במיינץ.

ב-2001, לאחר שסיים את לימודיו, עבד בסוכנות לאבטחת איכות בהוראה, לימוד ומחקר בבאדן-וירטמברג. בשנת 2005 מונה למנהל פרויקטים במכון שטיינבייס בהיידלברג וכמרצה באוניברסיטת מוסבאך.

## קריירה פוליטית
ב-1989 הצטרף שוויצר ל-SPD. בין השנים 1993-1995 הוא היה סגן יושב ראש תנועת הצעירים הסוציאליסטים (JUSOS) בריינלנד-פפאלץ ומ-1995 עד 1997 היה יושב ראש התנועה במחוז פפאלץ. בשנת 1995 נבחר לוועד המנהל של ה-SPD במחוז פפאלץ, בו היה חבר עד 2013. בין השנים 1997 עד 2004 היה יושב ראש ה־SPD בביליגהיים-אינגנהיים ובין 2002 עד 2005 במחוז לנדאולנד. בשנת 2002 נבחר לוועד המנהל של ה-SPD בריינלנד-פפאלץ כאחד משלושת סגני היושב ראש. ב-4 בנובמבר 2023 נבחר מחדש לתפקיד.

בשנת 1999 נבחר שווייצר למועצת מחוז דרום ויינשטראסה ולמועצה המוניציפלית בלנדאולנד, ובשנת 2007 ליושב ראש ה-SPD המקומית. נבחר לראשונה לפרלמנט מדינת ריינלנד-פפאלץ ממרץ 2006 ועד ליולי 2009.

משנת 2009 שימש שווייצר מזכיר המדינה במשרד הכלכלה, התחבורה, החקלאות וגידול הגפנים של ריינלנד-פפאלץ. הוא החליף את קרסטן קיהל שמונה לשר האוצר. לאחר הבחירות במדינה ב-2011, החליף שווייצר החליף את הייקה ראב, שמונתה כמזכירת המדינה במשרד הפנים, הספורט והתשתיות והפך למזכ"ל ה-SPD במדינה. קידום זה בא לפועל על ידי ראש הממשלה דאז קורט בק, אשר העריך את שווייצר רבות ופעל על מנת לשפר את מעמדו במפלגה.

ב-2013 נבחר בפעם השנייה לפרלמנט המדינה וכיהן כשר הרווחה תחת ראש הממשלה מלו דרייר בין ה-16 בינואר 2013 ל-12 בנובמבר 2014. כיהן כיושב ראש ה-SPD בפרלמנט המדינה מ-2014 עד 2021.

ב-8 בדצמבר 2017, הוא נבחר כיועץ בוועד המנהל של מפלגת ה-SPD. הוא נבחר מחדש לתפקיד זה בדצמבר 2023. לאחר הבחירות למדינה ב-14 במרץ 2021, הפך שוויצר לשר העבודה, הרווחה, הטרנספורמציה והדיגיטציה תחת דרייר.

ב-10 ביולי 2024, לאחר התפטרותה של דרייר, נבחר שוויצר לראשות ממשלת ריינלנד-פאלץ, במקומה של דרייר. הוא קיבל 57 קולות, שלושה קולות יותר ממספר החברים בקואליציה.

## פעילויות נוספות
שוויצר הוא אוהד קבוצת הכדורגל פ.צ. קייזרסלאוטרן ומכהן כיושב ראש הקרן ע"ש פריץ ואלטר, הפועלת לקידום ספורט נוער, השתתפות חברתית של צעירים וקשרי ספורט ותרבות עם מרכז ומזרח אירופה.

## חיים אישיים
שוויצר הוא נוצרי קתולי, נשוי ואב לשלושה ילדים. גובהו הוא 2.06 מטר.

## קישורים חיצוניים

* 

## הערות שוליים

קטגוריה:חברי המפלגה הסוציאל-דמוקרטית של גרמניה
קטגוריה:פוליטיקאים גרמנים
קטגוריה:בוגרי אוניברסיטת מיינץ
קטגוריה:חברי הבונדסראט
קטגוריה:גרמנים שנולדו ב-1973
קטגוריה:ריינלנד-פפאלץ
נואבו סנטנדר

טקסט=|ממוזער|327x327 פיקסלים| מפה של ספרד החדשה לאורך מפרץ מקסיקו
**נואבו סנטנדר** (בספרדית: **Nuevo Santander**) היה אזור של מלכות המשנה של ספרד החדשה, המכסה את המדינה המקסיקנית המודרנית טמאוליפס והשתרע עד לדרום טקסס של ימינו בארצות הברית.

## היסטוריה
נואבו סנטנדר נקראה על שם סנטנדר, קנטבריה, ספרד, ויושבה על ידי קולוניסטים ספרדיים אמריקאים במסע התיישבות מרוכז שהגיע לשיא בשנים 1748–1750. היא הייתה תחת סמכות השיפוט של האודינסיה המלכותית של גוודלחרה בנושאים שיפוטיים, ובשנת 1776, נואבו סנטנדר הפכה לחלק מהמחוז האוטונומי למחצה של הפרובינציה הפנימית.

חוסה דה אסקנדון ייסד את המושבה ב-1747. בשנת 1755 נוסדה חימנס, שהפכה לעיר הגדולה ולבירה של המושבה. שמה של המדינה שונה לטמאוליפס לאחר שמקסיקו קיבלה את עצמאותה ב-1821. 

## קישורים חיצוניים

## הערות שוליים

קטגוריה:האימפריה הספרדית
כדורמים באולימפיאדת פריז (2024)

**תחרויות ה[[כדורמים]] ב[[אולימפיאדת פריז (2024)]]** החלו ב-27 ביולי והסתיימו ב-11 באוגוסט 2024. זו תחרות הכדורמים ה-29 במשחקים האולימפיים. בתחרויות השתתפו 12 נבחרות גברים ו-10 נבחרות נשים. המשחקים נערכו במרכז השחייה בפריז ובאצטדיון ההגנה בפריז.

מבנה הטורניר של הגברים: לאולימפיאדה העפילו 12 נבחרות שחולקו לשני בתים, כאשר בשלב הבתים לכל נבחרת היו חמישה משחקים - אחד מול כל אחת מהנבחרות האחרות בבית. בסיום שלב הבתים 4 נבחרות מכל בית העפילו לשלב הפלייאוף שנערך בשיטת נוקאאוט. שתי הנבחרות המפסידות בשלב חצי הגמר יתמודדו ביניהן על המקום השלישי בטורניר וזכייה במדליית הארד.

מבנה הטורניר של הנשים: לאולימפיאדה העפילו 10 נבחרות שחולקו לשני בתים, כאשר בשלב הבתים לכל נבחרת היו ארבעה משחקים - אחד מול כל אחת מהנבחרות האחרות בבית. בסיום שלב הבתים 4 נבחרות מכל בית העפילו לשלב הפלייאוף שנערך בשיטת נוקאאוט. שתי הנבחרות המפסידות בשלב חצי הגמר יתמודדו ביניהן על המקום השלישי בטורניר וזכייה במדליית הארד.

## תחרות הגברים
### מוקדמות גברים

צרפת העפילה ישירות כנבחרת המארחת. הונגריה ויוון העפילו כאלופת העולם וסגניתה לשנת 2023, 3 נבחרות (יפן, ארצות הברית וספרד) העפילו דרך הטורנירים היבשתיים שלהן. 4 נבחרות נוספות (קרואטיה, איטליה, סרביה ומונטנגרו) העפילו דרך אליפות העולם לשנת 2024, אוסטרליה העפילה בכך שהייתה הנציגה הבכירה מאוקיאניה באליפות העולם ורומניה קיבלה כרטיס חופשי לאחר שדרום אפריקה שהעפילה כנציגה האפריקאית פרשה מהאליפות.

12 הנבחרות חולקו ל-2 בתים של 6 קבוצות כשכל נבחרת שיחקה פעם אחת נגד כל אחת מהנבחרות בבית. 4 נבחרות מכל בית העפילו לרבע הגמר, והחל מרבע הגמר כל המשחקים נערכו בשיטת נוקאאוט.

### שלב הבתים
#### בית א'

#### בית ב'

### שלב הפלייאוף

### הדירוג הסופי - גברים

## תחרות הנשים
### מוקדמות נשים

צרפת העפילה ישירות כנבחרת המארחת. הולנד וספרד העפילו כאלופת העולם וסגניתה לשנת 2023, אוסטרליה העפילה דרך טורניר ההעפלה האוקיאני, 3 נבחרות (סין, ארצות הברית ויוון) העפילו דרך הטורנירים היבשתיים שלהן. 2 נבחרות נוספות (הונגריה ואיטליה) העפילו דרך אליפות העולם לשנת 2024, וקנדה קיבלה כרטיס חופשי לאחר שדרום אפריקה שהעפילה כנציגה האפריקאית פרשה מהאליפות.

12 הנבחרות חולקו ל-2 בתים של 6 קבוצות כשכל נבחרת שיחקה פעם אחת נגד כל אחת מהנבחרות בבית. 4 נבחרות מכל בית העפילו לרבע הגמר, והחל מרבע הגמר כל המשחקים נערכו בשיטת נוקאאוט.

### שלב הבתים
#### בית א'

#### בית ב'

### שלב הפלייאוף

#### מקומות 5 – 8
### הדירוג הסופי - נשים

## הערות שוליים

קטגוריה:ענפי ספורט באולימפיאדת פריז (2024)
מאמן (הוקי קרח)

ממוזער|upright|250px|המאמן קלוד ז'וליאן (עומד) לומד את הפעולה במהלך משחק.
**מאמן** בהוקי קרח אחראי על הכוונת הקבוצה במהלך משחקים ואימונים, מכין אסטרטגיה ומחליט אילו שחקנים ישתתפו במשחקים.

## תפקיד
מכיוון שלכל משחק ניתנת חשיבות רבה, מאמן מנתח את משחקי העבר ומתכונן למשחקים עתידיים. למאמנים יש חשיבות בקביעת סגנון המשחק שהקבוצה משחקת. בעוד שניצחון הוא מטרה עיקרית ברמה המקצועית, בהוקי לחובבים צעירים, הוראה זוכה לחשיבות רבה יותר.

תחומי האחריות הספציפיים של המאמן משתנים בהתאם לרמה שבה הוא מאמן. למשל, בייחוד לאימון ברמה המקצועית, מאמן ובמיוחד מאמן ראשי, צריכים להיות בעלי כישורים בהתמודדות עם התקשורת. בספורט, תפקידו של מאמן מומחה כרוך יותר מאשר הוראה. מאמני עמדה או למיומנויות כגון עבור שוערים או החלקה על הקרח. מאמני תמיכה כוללים מאמני וידאו ומאמן כוח והתניה. צוותי אימון מקצועיים יכללו מספר עוזרי מאמנים ולעיתים מאמן שותף. מאמנים שותפים הם בדרגה אחת מעל עוזר מאמן רגיל ודרגה אחת מתחת למאמן ראשי.

## הוקי לנוער
ממוזער|הוקי לנוער
תפקידו של מאמן הוקי קרח לנוער הוא שילוב של מורה, מניע, מארגן, מאזין ומשמעתי. בנוסף, ישנם עוד תחומי אחריות רבים שמאמן הוקי לנוער ימלא. חלק מהאחריות כוללת: הנחיה, הצגת הלימוד, הערכה, תמיכה ותכנון.

במקרה של אימון הוקי לנוער, בעוד שעדיין נדרשות כישורי אסטרטגיה וטקטיקה, תהיה אחריות נוספת ללמד את המשתתפים את המיומנויות הבסיסיות ואת כללי המשחק; מתן סביבה מהנה ובטוחה; אופי מפתח; הוראת כושר גופני; ועל המאמן להיות בעל יכולת לתקשר בצורה חיובית.

מאמני נוער משפיעים על מידת ההנאה שחווים בני הנוער ועל רצונם להמשיך ולהשתתף בספורט. השפעה זו מתרחשת דרך המטרות, הערכים, העמדות וההתנהגויות של המאמנים.

## הכנה לאימון
לפני האימון על הקרח בארצות הברית, מאמנים חייבים להשלים קורס הסמכה ומודולים ספציפיים לגיל שאושרו על ידי הוקי ארצות הברית ולאחר מכן להירשם להוקי ארצות הברית. אימון כיתות להסמכה מוצעות במקומות שונים ברחבי ארצות הברית, בחלוקה לפי מחוזות. תוכניות חינוך לאימון רשמי אינן הדרך היחידה לפתח מאמנים. הזדמנויות למידה אחרות, כגון ניסיון במשחק, חניכה ודיונים עם מאמנים אחרים ממלאות תפקיד משמעותי.

## תכנון המשחק
מאמן צריך למקד את תשומת הלב שלו בפיתוח מיומנויות אישיות תחילה. יש לשלוט בפיתוח מיומנויות אישיות לפני התמקדות בתחרות. כדי ששחקנים יצליחו במצב קבוצתי, עליהם לפתח את כישורי ההחלקה, שליטתם במקל, יכולות המסירה והחבטה שלהם. פיתוח מיומנויות אישיות הוא הבסיס לכל שחקן ובעל חשיבות עיקרית לפני התקדמות במצבים תחרותיים.

## ראו גם
* מאמן

## קישורים חיצוניים

## הערות שוליים

קטגוריה:הוקי קרח
קטגוריה:אימון ספורטיבי
קטגוריה:מקצועות הספורט
דניאל בנימיני

**דניאל בנימיני** (1925 – מרץ 1993) היה ויולן ישראלי.

## ביוגרפיה
דניאל בנימיני נולד בתל אביב ולמד בגימנסיה הרצליה ובקונסרבטוריון שולמית. בשנת 1942 התגייס לבריגדה היהודית והשתתף בלחימה באיטליה. עם תום מלחמת העולם השנייה למד באקדמיה למוזיקה בירושלים. במלחמת העצמאות היה קצין שריון ונפצע קשה בקרב.

בשנת 1950 הצטרף ל ובשנים 1960–1990 כיהן בה כוויולן הראשי ואף מילא תפקידים ניהוליים בכירים. כוויולן ראשי אורח ניגן גם בתזמורת פריז, תחת שרביטו של דניאל בארנבוים, הופיע עמה כסולן ועזר לארגן מחדש את קבוצת הוויולות שלה.

ב-1959 ייסד, יחד עם שלושה מעמיתיו, את רביעיית תל אביב, שהופיעה בישראל וברחבי העולם.

בנימיני הופיע כסולן עם תזמורות רבות, במוזיקה קאמרית וברסיטלים בישראל ובארצות העולם. הוא הגיש בקביעות כיתות אמן בישראל, בספרד, באנגליה, בצרפת ובגרמניה. השתתף בפסטיבל אדינבורו ובפסטיבלים בברלין ובווינה והיה אורח קבוע בפסטיבל המוזיקה של אספן. כיהן גם כראש המדור למוזיקה במועצה הציבורית לתרבות ולאמנות, וב-1990, עם פרישתו לגמלאות מהתזמורת הפילהרמונית, מונה לפרופסור באקדמיה המלכותית למוזיקה במדריד.

דניאל בנימיני נחשב לאחד מגדולי האמנים המבצעים בישראל ולאחד הוויולנים המצטיינים בעולם. נפטר ב-1993 לאחר מחלה קשה. נקבר בבית העלמין ירקון.

## קישורים חיצוניים
* [Obituary הספד לדניאל בנימיני ב[אל פאיס]], 7 במרץ 1993
* ביוגרפיה של דניאל בנימיני, באתר "הבמה"

## הערות שוליים

קטגוריה:ויולנים ישראלים
קטגוריה:התזמורת הפילהרמונית הישראלית
קטגוריה:נגנים בתזמורת הפילהרמונית הישראלית
קטגוריה:אישים הקבורים בבית הקברות ירקון
קטגוריה:ישראלים שנולדו ב-1925
קטגוריה:ישראלים שנפטרו ב-1993
קוקי קאנו

**קוקי קאנו** (ביפנית: **加納 虹輝**; נולד ב-19 בדצמבר 1997) הוא סייף יפני, פעמיים אלוף אולימפי (2020 ו-2024).

## קריירה
יחד עם ,  ו, קאנו היה חבר בנבחרת היפנית שזכתה במדליית זהב אולימפית בתחרות הגברים של הנבחרת באולימפיאדת טוקיו (2020). זו הייתה מדליית הזהב האולימפית הראשונה של יפן בסיף.

באולימפיאדת פריז (2024) זכה קאנו במדליית זהב אולימפית אישית וניצח את  הצרפתי וטיבור אנדראשפי מהונגריה. זו הייתה מדליית הזהב האולימפית האישית הראשונה של יפן בסיף. באותה האולימפיאדה זכה גם במדליית כסף קבוצתית.

## קישורים חיצוניים

## הערות שוליים

קטגוריה:אלופים אולימפיים מיפן
קטגוריה:אלופים אולימפיים יפנים באולימפיאדת טוקיו (2020)
קטגוריה:יפנים שנולדו ב-1997
דוננמב

**דוננמב** (**דונאנמב**, באנגלית: **Donanemab**; שם מסחרי: קיסונלה **Kisunla**), הוא נוגדן חד שבטי המשמש לטיפול במחלת אלצהיימר. דוננמב פותח על ידי חברת אלי לילי.

תופעות הלוואי השכיחות ביותר כוללות הפרעות הדמיה הקשורות לעמילואיד (ARIA) המצביעות על בצקת (ARIA-E) או על דימום (ARIA-H) וכאבי ראש.

מנהל המזון והתרופות האמריקאי אישר את השימוש בדונאנמב ביולי 2024. זאת, לאחר סדרה של כישלונות של תרופות אחרות שפותחו נגד מחלת אלצהיימר, ביניהן גם נוגדנים חד שבטיים אחרים. הטיפול מיועד לחולים עם ליקוי קוגניטיבי קל או שלב דמנציה קל של דמנציה מסוג אלצהיימר עם ממצאים מעבדתיים מתאימים.

## תופעות לוואי
העלון לצרכן שאושר על ידי מינהל המזון והתרופות האמריקאי (FDA) לדוננמב כולל אזהרת מסגרת שחורה לגבי הפרעות הדמיה הקשורות לעמילואיד.

תופעות הלוואי עשויות לכלול גם תגובות הקשורות לעירוי, כמו תסמינים דמויי שפעת, בחילות, הקאות ושינויים בלחץ הדם, ותגובות רגישות יתר, כולל אנפילקסיס (תגובה אלרגית חמורה ומסכנת חיים) ואנגיואדמה (נפיחות).

## דוננמב ופפטיד עמילואיד ביתא (Aβ)
עם התקדמות טכנולוגיית הדמיית עמילואיד, נקשר עודף הפפטיד Aβ החוץ-תאי להתפתחות מחלת אלצהיימר. ייצור מוגבר של פפטיד Aβ יוצר רובד (פלאק) באזורים פגועים במוח. דוננמב תוקף את הצטברות הרובד המסיס והבלתי מסיס, ומאט את התקדמותו.

## הִיסטוֹרִיָה
#### מחקר קליני ראשון
אלי לילי ניהלה את מחקר השלב הראשון בארצות הברית וביפן ממאי 2013 עד אוגוסט 2016. המחקר נערך עם 100 אנשים עם מחלת אלצהיימר קלה שאובחנה על פי סריקת PET-עמילואיד חיובית שנערכה לכל נבדק. הגיל הממוצע של הנבדקים היה 74. רק במינון הגבוה ביותר שנבדק (10 מ"ג לק"ג) נצפתה הפחתה (של 40%-50%) ברובד פפטיד Aβ.

נמצא כי המנה הראשונה של דוננמב יצרה תגובה חיסונית חזקה, המגבירה את הפעילות של הנוגדן המקורי שהוזרק. לאחר שמטופלים קיבלו מנות מרובות, לשישה מהם הייתה תגובת עירוי שכללה צמרמורות, הסמקה, סחרחורת, פריחה וחום. לאף מטופל לא היה ARIA-E, אבל היו מקרים של ARIA-H שהותיר שטפי דם קטנים במוח. בנוסף, רוב האנשים פיתחו נוגדנים נגד התרופה שהפחיתו את יעילותה, עם זמן מחצית חיים קצר (עשרה ימים).

### שלב III
באוקטובר ובנובמבר 2020, לילי הרחיבה מחקר שלב II שנקרא TRAILBLAZER-ALZ למחקר נוסף. הוא נוהל עם 87 אתרים ברחבי קנדה, הולנד ופולין, כלל 1736 נבדקים (מתוך 8240 מתנדבים שנבדקה התאמתם לניסוי) ותוצאותיו פורסמו ביולי 2023.
[ממוזער|איור גרף תוצאות [ניסוי מבוקר הקצאה אקראית|ניסויי הקצאה אקראית של התרופה בהשוואה לפלצבו, למשך 76 שבועות, באנשים עם דמנציה קלה מסוג אלצהיימר. הערכים של אחוזי החמרת של מחלה נמדדו מתוך איור 1.4 בדווח ה-FDA והערכים של שאר התופעות הבלתי רצויות נלקחו מטבלה 3 במאמר שפורסם על ידי סימס ואחרים ב-2023.|ללא]]

### מצב משפטי
בשנת 2023 קיבלה תרופה דומה, בשם לקנמב (לקמבי), אישור מואץ מיוחד לשימוש רפואי בארצות הברית על ידי מינהל המזון והתרופות האמריקני. ביולי 2024 קיבלה דוננמב אישור מואץ, כתרופה השנייה מסוגה לטיפול באלצהימר.

### כלכלה
מחיר המחירון עבור דוננמב הוא 32,000 דולר אמריקאי עבור שנה של טיפול.

## הערות שוליים

## קישורים חיצוניים
* 
קטגוריה:תרופות לפי א'-ב'
קטגוריה:נוגדנים
ההפגנות בוונצואלה (2024)

**ההפגנות בוונצואלה** (בספרדית: **Protestas en Venezuela de 2024**) הן סדרה של הפגנות ומחאות המתרחשות בוונצואלה בעקבות פרסום תוצאות הבחירות לנשיאות בוונצואלה (2024) . המפגינים מאשימים את ניקולאס מדורו, נשיא ונצואלה, בביצוע הונאת בחירות. מדורו אמור להתחיל את כהונתו השלישית בינואר 2025.

## רקע
אלביס אמורוסו, המבקר הכללי של ונצואלה, הכריז על ניצחונו של ניקולס מדורו בשעות המוקדמות של 29 ביולי 2024. רוב האופוזיציה הגיבה בגינוי וטענה כי התוצאות מוטעות. אדמונדו גונסאלס, יו"ר האופוזיציה שהפסיד למדורו, גם כן טען להטעיה בתוצאות הבחירות. מספר מדינות היו סקפטיות לגבי התוצאות והגיבו בביקורת. מדורו הוכרז כמנצח לפני שתוצאות הבחירות יצאו לאור.

אמורוסו וגונסאלס לא קראו לאזרחים לצאת להפגין, אך כן קראו להם להיות נוכחים ליד קלפיות עד שתוצאות ההצבעות התפרסמו.

## כרונולוגיה
### 28 ביולי
ב-28 ביולי 2024, ביום הבחירות, ונצואלים ברזילאים הפגינו נגד מדורו במספר ערים בברזיל (פקריימה, בואה ויסטה, סאו פאולו). בהפגנות השתתפו מאות אזרחים שקראו להגנת הדמוקרטיה.

### 29 ביולי
ב-29 ביולי 2024, אזרחים הפגינו במספר מוקדים בוונצואלה, ביניהם קראקס, בירת ונצואלה. הכביש המהיר קרקס-לה גוואירה, נחסם לחלוטין על ידי מפגינים. הפגנות התקיימו גם בפלקון, אחת מ-23 המדינות המרכיבות את ונצואלה.

מאוחר יותר, הפגנות התקיימו בשכונת סן בלאס או לה דולוריטה, עם נוכחות גבוהה של שוטרים לאורך רחובות בירת ונצואלה.

באי מרגריטה, האי הגדול ביותר בוונצואלה, מפגינים השחיתו שלטי בחירות של מדורו ומפלגתו. ההפגנות נמשכו בשדרות לה אויאמה, שם ניסו מפגינים להפיל פסל של הוגו צ'אבס. המשטרה הגיבה בירי וגז מדמיע, והמפגינים הגיבו בחזרה באמצעות זריקה של אבנים, מקלות ובקבוקי תבערה לעברם.

בקורו, בירת מדינת פלקון ועיר בצפון ונצואלה, מפגינים הצליחו להפיל פסל של הוגו צ'אבס. תיעוד הפסל הנופל הפך לטרנד ברשתות החברתיות ונעשה בו שימוש בכרזי תעמולה של בוליבריאנים .

במהלך ההפגנות ב-29 ביולי, 2 מפגינים נהרגו, 7 מפגינים נפצעו ו-3 אחרים נהרגו באופן לא מאומת מירי נשק.

### 30 ביולי
בלילה של 30 ביולי 2024, מפגינים השחיתו את המשרד של ראש עיריית קרירובנה, ולאחר מכן השחיתו את המטה האזורי של המפלגה הסוציאליסטית המאוחדת של ונצואלה (PSUV).

## ראו גם
* מהפכת כוח העם
* ההפגנות בבלארוס (2020–2021)
* מלחמת האזרחים השנייה בחוף השנהב

## קישורים חיצוניים

## הערות שוליים

קטגוריה:מחאות ב-2024
קטגוריה:ונצואלה: היסטוריה
קטגוריה:מחאות מתמשכות
קטגוריה:דמוקרטיזציה
קטגוריה:2024 באמריקה הדרומית
מור בדה

**מור בדה** (במקור **ברנדשפיגל -Brandspiegel** עד 1897, בהונגרית: Bedő** Mór**; סגד, 2 באוקטובר 1878 – בודפשט, 2 בנובמבר 1928) היה משפטן, עורך דין, פוליטיקאי עירוני, מומחה במשפט מסחרי ברמה לאומית שחלק מפסקי הדין שקיבל הפכו להלכות משפטיות בהונגריה.

## קורות חיים
מור ברנדשפיגל נולד במשפחה יהודית כבנם של יוז'ף בדה (ברנדשפיגל) (1843–1924), סוחר, ושל פאולינה קוטאני (1851–1908). הוא למד באוניברסיטת בודפשט (שמה היום אוניברסיטת אטווש לוראנד). לאחר קבלת התואר דוקטור במשפטים פתח משרד עורכי דין בבודפשט. ב-1 באוקטובר 1906 נשא לאישה את אדית האיוש, ילידת בודפשט, צעירה ממנו ב-11 שנים, בתם של ז'יגמונד האיוש ושל ז'ני שטיין, אך הם התגרשו ב-1909. בדה היה מומחה במשפט מסחרי, אשר במהלך השנים זכה בבתי המשפט לקבל החלטות בעלות חשיבות עקרונית ותקדימית במספר תביעות מרעישות. פסקי דין אלה הפכו בחלקם הגדול להלכות משפטיות במשפט ההונגרי. הוא היה חבר בוועדת הרשות המחוקקת של הבירה (מועצת העיר של בודפשט רבתי) במשך שנים רבות, היה נציג של המפלגה הדמוקרטית העירונית של בודפשט, ובמקביל גם תפס מקום במועצת המנהלים של בסקארט (חברת התחבורה המאוחדת של בודפשט) מטעם מפלגתו. הוא ביצע מספר קמפיינים מוצלחים לטיהור המינהל הציבורי משחיתות ושל הניהול הפיננסי של עיריית הבירה מפני בירוקרטיה מוגזמת על מנת להגן על התושבים משלמי המיסים. הוא ביצע גם עבודה ספרותית משפטית בעיתונות המקצועית.

הוא פרסם באופן עצמאי מהדורות של דיני מסחר, שטרי חליפין ופשיטת רגל עם פירושים מעשיים.

## ספריו וכתביו
* רישום מקרקעין (ברטיסלאבה, 1904)
* Az uj magyar váltótörvény (חוק שטרי החליפיו ההונגרי החדש)
* Perenkivüli igazságügyi iratmintatár I-II (ספרייה לדוגמה של מסמכים שיפוטיים חוץ-משפטיים)
* Telekkönyv (ספר חלקות המקרקעין)
* Az uj magyar váltótörvény kézikönyve a joggyakorlat kapcsán (Jogi zsebkönyvek gyűjteménye V.) (המדריך של חוק שטר החוב ההונגרי החדש ביחס לפרקטיקה המשפטית (אוסף ספרי כיס משפטיים V.))
* Moratorium s az arra vonatkozó rendeletek rendszeres magyarázata (הסבר שוטף על מורטוריום ותקנות נלוות)
* A római jog compendiuma (חיבור למשפט הרומי)
* Dr. Bedő Mór A csődönkívüli kényszeregyességről / Grill Kiadó 1924 (ד"ר מור בדה אודות יחידת החובה ללא פשיטת רגל / Grill הוצאת 1924)

## לקריאה נוספת
* לקסיקון יהודי הונגרי. 1929. עורך פטר אויווארי. גישה מקוונת
* Gulyás Pál: Magyar írók élete és munkái – új sorozat I–XIX. Budapest: Magyar Könyvtárosok és Levéltárosok Egyesülete. 1939–1944., 1990–2002, a VII. kötettől (1990–) sajtó alá rendezte: Viczián János (פאל גויאש: חייהם ויצירותיהם של סופרים הונגרים - סדרה חדשה I-XIX. בודפשט: אגודת הספרנים והארכיונאים ההונגרים. 1939–1944, 1990–2002)
* Palatinus József: A szabadkőművesség bűnei. 4. kiad. Bp., 1938-1939. Budai-Bernwaliner József ny. (יוז'ף פלטינוס: פשעי הבנייה החופשית. מהדורה רביעית. בודפשט, 1939-1938. הוצאת יוז'ף בודאי-ברנוולינר)

## קישורים חיצוניים

* כתבי מור בדה באתר bookline

## הערות שוליים

קטגוריה:עורכי דין יהודים הונגרים
קטגוריה:פוליטיקאים יהודים הונגרים
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:בוגרי אוניברסיטת אטווש לוראנד בודפשט
קטגוריה:סגד: אישים
קטגוריה:ילידי 1878
קטגוריה:נפטרים ב-1928